edick. En men salse leggë op steden die nyet heet en zyn / en drooghe. Si dueren goet dertich iaer.
(Galigaë wortelê duerë goet vyf iaer. Si hebbë de selve machte die gariofel nagelen hebbë. Si zyn ghesonder in den winter da in den somer. En die swerte zyn de beste.
(Genever besien die swerte zyn de beste. Men salse vergaderen in de Lenten / en si bliven twee iaeren goet.
(Die olye die më maect / va genever / is betere / dan diemë maect van den besien.
Moerbesien werden gheplat ghelyc vychboomë. Syn vruchtë zyn int eerste soete / en daer nae suer en hoe hi verblyt vaden dauwe / en hi drocht vaden reghen en hi ouder wort / hoe di vruchtë bitterder zyn. Dye moerboom verblyt vaden dauwe en droeft vaden reghen / en hi verblyt en vaert wel van den vuylen drecke.
Syn tacken verdrooghen alle drie iaren / en dan salmëse af sniden / en and boomë alle iaer / want si varens veel te bat en datmen dat mos af trecke / wat dat mos beneemt haer machte / en die substancie van den vruchten.
Om noten langhe goet te houdë / so salmense leggë in savele / oft in haers selfs drooghe bladeren / oft in een vaetken van notelaers: en legt daer ayuyn bi / si sullë dyes veel te soeter zyn.
(Wildy noten een iaer lanc groene houden / legtse in honich / si sullen groene bliven. Dit honich sal dan edel ende goet zyn tot veel medecinen.
(Die persickboomë zyn va dier naturen / ist datmë daer yet groens af snyt / si sullen v droogen: en alle zyn drooge tacken moetmë altoos af snidë / sal hi wel varë.
(Ist dat een persickboö queelt / men sal nemë heffen va ouden winë en mengense met water: daer mede sal më zyn wortelë beghieten / en den boom daer mede bestriken / en wel messen met goedë messe / oft dicwyls wasschen met boonsop.
(Om persicken te greffien / ghi moecht die greffien wildy op pooten van noten.
(Om grote persickë te hebben. Neemt melck va gheytë / efl daer mede bestryct den boom / vader aerdë opwaerts. Oft ontdect zyn wortelë al bloot drie dagen lanc: daerna ghiet daer gheytë melc op. Dit moet ghedaë zyn als den boom bloeyt / en also sal / hi groote persicken draghen.